|  |
| --- |
| številka: 007-132/2023/2 |
| Ljubljana, 15. 6. 2023 |
| EVA: 2023-2570-0052 |
| GENERALNI SEKRETARIAT VLADE REPUBLIKE SLOVENIJEGp.gs@gov.si |
| ZADEVA:  | Uredba o pomoči za pospeševanje uvajanja energije iz obnovljivih virov, shranjevanja in toplote iz obnovljivih virov – predlog za obravnavo |
| 1. Predlog sklepov vlade: |
| Na podlagi šestega odstavka 21. člena Zakona o Vladi Republike Slovenije (Uradni list RS, št. 24/05 – uradno prečiščeno besedilo, 109/08, 38/10 – ZUKN, 8/12, 21/13, 47/13 – ZDU-1G, 65/14, 55/17 in 163/22) in petega odstavka 6. člena Zakona o nujnem posredovanju za obravnavo visokih cen energije (Uradni list RS, št. 158/22 in 49/23) je Vlada Republike Slovenije na … seji dne … pod točko … sprejela naslednji S K L E P :Vlada Republike Slovenije je izdala Uredbo o pomoči za pospeševanje uvajanja energije iz obnovljivih virov, shranjevanja in toplote iz obnovljivih virov in jo objavi v Uradnem listu Republike Slovenije.Barbara Kolenko Helbl generalna sekretarka Sklep prejmejo:* Ministrstvo za okolje, podnebje in energijo
* Ministrstvo za finance
* Služba Vlade Republike Slovenije za zakonodajo
* Generalni sekretariat Vlade Republike Slovenije
 |
| **2. Predlog za obravnavo predloga zakona po nujnem ali skrajšanem postopku v državnem zboru z obrazložitvijo razlogov:** |
| / |
| **3.a Osebe, odgovorne za strokovno pripravo in usklajenost gradiva:** |
| * mag. Bojan Kumer
* mag. Tina Seršen, državna sekretarka
* mag. Hinko Šolinc, generalni direktor
* dr. Tomislav Tkalec, vodja sektorja
* Mira Žnidarič, sekretarka
 |
| **3.b Zunanji strokovnjaki, ki so sodelovali pri pripravi dela ali celotnega gradiva:** |
| / |
| **4. Predstavniki vlade, ki bodo sodelovali pri delu državnega zbora:** |
| / |
| 5. Kratek povzetek gradiva: |
| Evropska komisija je sprejela Začasni okvir za krizne ukrepe državne pomoči v podporo gospodarstvu po agresiji Rusije proti Ukrajini, katerega namen je državam članicam omogočiti, da odpravijo pomanjkanje likvidnosti, s katerim se soočajo podjetja, ki jih je neposredno ali posredno prizadela resna motnja v gospodarstvu, povzročena z rusko vojaško agresijo proti Ukrajini. Za zmanjšanje odvisnosti od uvoza ruskih fosilnih goriv in razširitve razpoložljivosti energije iz obnovljivih virov se določa začasni ukrep finančne pomoči za spodbujanje električne energije iz obnovljivih virov, shranjevanja električne in toplotne energije ter toplote iz obnovljivih virov, ki se dodeljujejo kot državne pomoči v skladu s sprejetim začasnim okvirom. Po sprejemu Zakona o nujnem posredovanju za obravnavo visokih cen energije, ki v 6. členu predstavlja podlago za uporabo začasnega okvira, se s to uredbo in skladno z začasnim okvirom ureja način, postopek in pogoje dodeljevanja pomoči, vrste energetskih tehnologij proizvodnih naprav, omejitve inštalirane moči za določene proizvodne naprave, vrste upravičencev do pomoči, intenzivnost in višino pomoči, poročanje ter spremljanje izvajanja ukrepa.Do pomoči bodo upravičene investicije v nove proizvodne naprave glede na inštalirano moč in za različne tehnologije za proizvodnjo električne energije iz obnovljivih virov, shranjevanje električne energije in toplote ter proizvodnjo toplote iz obnovljivih virov energije. Skladno z začasnim okvirom je intenzivnost državnih pomoči omejena glede na skupne stroške projekta in glede na višino dodeljene pomoči posameznemu podjetju na projekt, pri čemer se intenzivnost lahko poveča za pomoč dodeljeno malim podjetjem oziroma za pomoč dodeljeno srednjim podjetjem. Največja višina pomoči izražena v EUR/kW inštalirane moči proizvodne naprave in v EUR/kW ali v EUR/kWh inštalirane moči ali kapacitete hranilnika energije se bo na podlagi referenčnih skupnih stroškov projekta za posamezne tehnologije in vrste proizvodnih naprav določila v javnem pozivu, ki ga bo izvajal center za podpore. Uredba nima finančnih posledic za državni proračun. Sredstva za pomoči se zagotavljajo iz sredstev za podpore, ki jih upravlja center za podpore. Iz sredstev centra za podpore je za pomoči namenjenih 150 mio EUR. Pomoč je priglašena Evropski komisiji pod št. SA.106613 (2023/N) in pridobljena je pozitivna odločba o združljivosti pomoči z notranjim trgom Evropske unije, št. C (2023) 3855 final z dne 9. 06. 2023.  |
| 6. Presoja posledic za: |
| a) | javnofinančna sredstva nad 40.000 EUR v tekočem in naslednjih treh letih | NE |
| b) | usklajenost slovenskega pravnega reda s pravnim redom Evropske unije | NE |
| c) | administrativne posledice | NE |
| č) | gospodarstvo, zlasti mala in srednja podjetja ter konkurenčnost podjetij | DA |
| d) | okolje, vključno s prostorskimi in varstvenimi vidiki | NE |
| e) | socialno področje | NE |
| f) | dokumente razvojnega načrtovanja:* nacionalne dokumente razvojnega načrtovanja
* razvojne politike na ravni programov po strukturi razvojne klasifikacije programskega proračuna
* razvojne dokumente Evropske unije in mednarodnih organizacij
 | NE |
| 7.a Predstavitev ocene finančnih posledic nad 40.000 EUR:/ |

|  |
| --- |
| I. Ocena finančnih posledic, ki niso načrtovane v sprejetem proračunu |
|  | Tekoče leto (t) | t + 1 | t + 2 | t + 3 |
| Predvideno povečanje (+) ali zmanjšanje (**–**) prihodkov državnega proračuna  |  |  |  |  |
| Predvideno povečanje (+) ali zmanjšanje (**–**) prihodkov občinskih proračunov  |  |  |  |  |
| Predvideno povečanje (+) ali zmanjšanje (**–**) odhodkov državnega proračuna  |  |  |  |  |
| Predvideno povečanje (+) ali zmanjšanje (**–**) odhodkov občinskih proračunov |  |  |  |  |
| Predvideno povečanje (+) ali zmanjšanje (**–**) obveznosti za druga javnofinančna sredstva |  |  |  |  |
| II. Finančne posledice za državni proračun |
| II.a Pravice porabe za izvedbo predlaganih rešitev so zagotovljene: |
| Ime proračunskega uporabnika  | Šifra in naziv ukrepa, projekta | Šifra in naziv proračunske postavke | Znesek za tekoče leto (t) | Znesek za t + 1 |
|  |  |  |  |  |
|  |  |  |  |  |
| SKUPAJ |  |  |
| II.b Manjkajoče pravice porabe bodo zagotovljene s prerazporeditvijo: |
| Ime proračunskega uporabnika  | Šifra in naziv ukrepa, projekta | Šifra in naziv proračunske postavke  | Znesek za tekoče leto (t) | Znesek za t + 1  |
|  |  |  |  |  |
|  |  |  |  |  |
| SKUPAJ |  |  |
| II.c Načrtovana nadomestitev zmanjšanih prihodkov in povečanih odhodkov proračuna: |
| Novi prihodki | Znesek za tekoče leto (t) | Znesek za t + 1 |
|  |  |  |
|  |  |  |
|  |  |  |
| SKUPAJ |  |  |
| **OBRAZLOŽITEV:**1. **Ocena finančnih posledic, ki niso načrtovane v sprejetem proračunu**

/1. **Finančne posledice za državni proračun**

Prikazane morajo biti finančne posledice za državni proračun, ki so na proračunskih postavkah načrtovane v dinamiki projektov oziroma ukrepov:**II.a Pravice porabe za izvedbo predlaganih rešitev so zagotovljene:**Navedejo se proračunski uporabnik, ki financira projekt oziroma ukrep; projekt oziroma ukrep, s katerim se bodo dosegli cilji vladnega gradiva, in proračunske postavke (kot proračunski vir financiranja), na katerih so v celoti ali delno zagotovljene pravice porabe (v tem primeru je nujna povezava s točko II.b). Pri uvrstitvi novega projekta oziroma ukrepa v načrt razvojnih programov se navedejo:* proračunski uporabnik, ki bo financiral novi projekt oziroma ukrep,
* projekt oziroma ukrep, s katerim se bodo dosegli cilji vladnega gradiva, in
* proračunske postavke.

Za zagotovitev pravic porabe na proračunskih postavkah, s katerih se bo financiral novi projekt oziroma ukrep, je treba izpolniti tudi točko II.b, saj je za novi projekt oziroma ukrep mogoče zagotoviti pravice porabe le s prerazporeditvijo s proračunskih postavk, s katerih se financirajo že sprejeti oziroma veljavni projekti in ukrepi.**II.b Manjkajoče pravice porabe bodo zagotovljene s prerazporeditvijo:****II.c Načrtovana nadomestitev zmanjšanih prihodkov in povečanih odhodkov proračuna:**Če se povečani odhodki (pravice porabe) ne bodo zagotovili tako, kot je določeno v točkah II.a in II.b, je povečanje odhodkov in izdatkov proračuna mogoče na podlagi zakona, ki ureja izvrševanje državnega proračuna (npr. priliv namenskih sredstev EU). Ukrepanje ob zmanjšanju prihodkov in prejemkov proračuna je določeno z zakonom, ki ureja javne finance, in zakonom, ki ureja izvrševanje državnega proračuna. |
| **7.b Predstavitev ocene finančnih posledic pod 40.000 EUR: /** |
| **8. Predstavitev sodelovanja z združenji občin:** |
| Vsebina predloženega gradiva (predpisa) vpliva na:* + pristojnosti občin,
	+ delovanje občin,
	+ financiranje občin.
 | NENENE |
| Gradivo (predpis) je bilo poslano v mnenje:Gradivo je bilo v javni obravnavi od dne 23.12.2022 do dne 7. 1. 2023.  |
| **9. Predstavitev sodelovanja javnosti:** |
| Gradivo je bilo predhodno objavljeno na spletni strani predlagatelja: | DA |
| Gradivo je bilo objavljeno na e-demokraciji in obvestilo na portalu Energetika. |
| Datum objave: 23. 12. 2022Upoštevani so bili:* v celoti,
* **večinoma**,
* delno,
* niso bili upoštevani.

V javni obravnavi so prispele pripombe s strani družb Borzen, d.o.o., Telekom Slovenije, d.d., Kolektor BESS, d.o.o., Resalta, d.o.o., in s strani fizičnih oseb. Ministrstvo je pregledalo in obravnavalo vse prejete pripombe in jih večinoma tudi upoštevalo, v kolikor niso v nasprotju s pravnim redom Republike Slovenije in EU ter rešitvami predloga uredbe. |
| **10. Pri pripravi gradiva so bile upoštevane zahteve iz Resolucije o normativni dejavnosti:** | DA |
| **11. Gradivo je uvrščeno v delovni program vlade:** | NE |
| **mag. Bojan Kumer****MINISTER** |

PRILOGA:

* predlog Uredbe o pomoči za pospeševanje uvajanja energije iz obnovljivih virov, shranjevanja in toplote iz obnovljivih virov

 **PREDLOG**

Na podlagi petega odstavka 6. člena Zakona o nujnem posredovanju za obravnavo visokih cen energije (Uradni list RS, št. 158/22 in 49/23) Vlada Republike Slovenije izdaja

**UREDBO**

**O POMOČI ZA POSPEŠEVANJE UVAJANJA ENERGIJE IZ OBNOVLJIVIH VIROV, SHRANJEVANJA IN TOPLOTE IZ OBNOVLJIVIH VIROV**

**I. SPLOŠNE DOLOČBE**

**1. člen**

**(vsebina)**

Ta uredba določa pomoč za pospeševanje uvajanja energije iz obnovljivih virov in njenega shranjevanja, način dodeljevanja pomoči, tehnične specifikacije, pogoje za njihovo dodelitev in vrste dokazil za njihovo izkazovanje, vrste upravičencev do pomoči, intenzivnost pomoči, poročanje ter spremljanje izvajanja ukrepa.

**2. člen**

**(pomen izrazov)**

Izrazi, uporabljeni v tej uredbi, imajo enak pomen kot izrazi, ki so opredeljeni v predpisih s področja spodbujanja rabe obnovljivih virov energije.

**3. člen**

**(opredelitev pomoči)**

Pomoč po tej uredbi se dodeli v obliki neposrednih nepovratnih sredstev za spodbujanje proizvodnje električne energije in toplote iz obnovljivih virov ter shranjevanje električne energije in toplote.

**II. ENERGETSKE TEHNOLOGIJE PROIZVODNIH NAPRAV**

**4. člen**

**(proizvodne naprave upravičene do pomoči)**

(1) Glede na tehnologijo rabe obnovljivih virov energije (v nadaljnjem besedilu: OVE) in inštalirano moč proizvodne naprave se dodeljuje pomoč za naložbe v nakup in vgradnjo nove proizvodne naprave (v nadaljnjem besedilu: projekt) za:

* proizvodnjo električne energije iz fotonapetostne ali druge sončne energije, geotermalne energije in vodne energije z inštalirano močjo enako ali manj od 1 MW oziroma enako ali manj od 6 MW, če je proizvodna naprava v stoodstotni lasti malih ali srednjih podjetij ali skupnosti na področju energije iz obnovljivih virov, ki je pravna oseba (v nadaljnjem besedilu: skupnost OVE);
* proizvodnjo električne energije iz vetrne energije z inštalirano močjo enako ali manj od 1 MW oziroma enako ali manj od 18 MW, če je proizvodna naprava v stoodstotni lasti mikro in malih podjetij ali skupnosti OVE;
* soproizvodnjo električne energije in toplote iz lesne biomase, geotermalne energije, bioplina, deponijskega plina in plina, pridobljenega z napravami za čiščenje odplak;
* proizvodnjo toplote iz lesne biomase, energije okolice, sončne in geotermalne energije, vključno s toplotnimi črpalkami.

(2) V okviru projektov iz prejšnjega odstavka je lahko vključeno tudi shranjevanje električne ali toplotne energije. Inštalirana moč ali kapaciteta hranilnika, za katerega se pomoč dodeli glede na inštalirano moč proizvodne naprave, h kateri je hranilnik prigrajen, se opredeli v javnem pozivu za dodeljevanje pomoči (v nadaljnjem besedilu: javni poziv).

(3) Podrobnejše tehnične zahteve glede proizvodnih naprav in z njimi povezanega shranjevanja električne ali toplotne energije se opredelijo v javnem pozivu.

**III. POGOJI DODELJEVANJA POMOČI**

**5. člen**

**(intenzivnost pomoči)**

(1) Intenzivnost pomoči za projekte iz 4. člena ne sme presegati:

1. 45 % skupnih stroškov projekta, pri čemer se intenzivnost pomoči lahko poveča za 20 odstotnih točk za pomoč, dodeljeno malim podjetjem, oziroma za 10 odstotnih točk za pomoč, dodeljeno srednjim podjetjem.
2. 25 milijonov EUR pomoči posameznemu podjetju na projekt.

(2) Največja višina pomoči, izražena v EUR/kW inštalirane moči proizvodne naprave in v EUR/kW ali v EUR/kWh inštalirane moči ali kapacitete hranilnika energije, ki ne presega intenzivnosti pomoči iz prejšnjega odstavka tega člena, se na podlagi referenčnih skupnih stroškov projekta za posamezne tehnologije proizvodnih naprav in hranilnikov energije ter za skupnostne proizvodne naprave in za proizvodne naprave, za katere veljajo zahteve, opredeljene v kulturnovarstvenih pogojih ali kulturnovarstvenem soglasju v skladu s predpisi s področja varstva kulturne dediščine, glede na rezultate predhodnih pozivov in stanje na trgu določi v javnem pozivu.

**6. člen**

**(upravičenci)**

(1) Upravičenec za dodelitev pomoči je:

* pravna oseba;
* zadruga;
* fizična oseba, ki opravlja pridobitno dejavnost, in
* samoupravna lokalna skupnost.

(2) Velikost podjetij iz prvega odstavka 4. in 5. člena te uredbe se določi v skladu z 2. členom Priloge 1 k Uredbi (EU) št. 651/2014 z dne 17. junija 2014 o razglasitvi nekaterih vrst pomoči za združljive z notranjim trgom pri uporabi členov 107 in 108 Pogodbe (UL L št. 187 z dne 26.6.2014, str. 1), zadnjič spremenjena z Uredbo Komisije (EU) 2021/1237 z dne 23. julija 2021 o spremembi Uredbo (EU) št. 651/2014 o razglasitvi nekaterih vrst pomoči za združljive z notranjim trgom pri uporabi členov 107 in 108 Pogodbe (UL L št. 270 z dne 29. 7. 2021, str. 39).

**7. člen**

**(skupni stroški)**

(1) Skupni stroški projekta so upravičeni le v okviru upravičenega namena za novo proizvodno napravo. Pomoč se ne dodeli za nakup rabljene, obnovljene, pilotne in prototipne proizvodne naprave.

(2) Skupni stroški so upravičeni, če:

* so s projektom neposredno povezani, so potrebni za njegovo izvajanje in so v skladu s cilji projekta;
* so dejansko nastali za izvedena dela, storitve in za dobavljeno blago;
* nastanejo in so plačani v obdobju upravičenosti;
* temeljijo na verodostojnih knjigovodskih in drugih listinah.

**8. člen**

**(obdobje upravičenosti stroškov)**

(1) Pomoč se dodeli za projekte, za katere so se dela začela od 9. marca 2023 in še niso dokončana ali proizvodna naprava ne obratuje ali ni priključena na omrežje do uveljavitve te uredbe. Proizvodna naprava lahko začne obratovati ali je priključena na omrežje takoj po uveljavitvi te uredbe.

(2) Proizvodna naprava mora začeti obratovati v 30 mesecih od dneva izdaje odločbe o dodelitvi pomoči.

**9. člen**

**(pogoji)**

(1) Pomoči se v postopku javnega poziva dodeljujejo glede na čas oddaje vloge, ob izpolnjevanju naslednjih pogojev:

* pomoč se za iste skupne stroške ne sme kombinirati z drugo pomočjo;
* prijavitelj ni podjetje v težavah v skladu z zakonom, ki ureja reševanje in prestrukturiranje podjetij v težavah;
* prijavitelj ni naslovnik neporavnanega naloga za izterjavo zaradi predhodne odločbe Evropske komisije, ki je pomoč razglasila za nezakonito in nezdružljivo s skupnim trgom;
* prijavitelj nima neporavnanih vračil za preveč izplačane pomoči na podlagi predhodnega poziva ministrstva, pristojnega za finance;
* prijavitelj nima na dan prijave neporavnanih zapadlih davčnih obveznosti in drugih denarnih nedavčnih obveznosti, razen če vrednost teh zapadlih neplačanih obveznosti ne presega 50 eurov;
* prijavitelj nima neporavnanih davčnih odtegljajev za dohodke iz delovnega razmerja za obdobje zadnjih dveh let do dneva prijave;
* za prijavitelja, ki je oseba, subjekt ali organ, in podjetje, ki je v lasti oseb, subjektov ali organov oziroma jih te osebe obvladujejo, ali podjetje, dejavno v industrijskih panogah, ne veljajo sankcije, ki jih je Evropska unija sprejela zaradi ruske agresije nad Ukrajino.

(2) Za upravičenost do pomoči za posamezne tehnologije proizvodnih naprav mora biti zagotovljeno trajnostno izkoriščanje OVE v skladu s trajnostnimi pogoji iz 10. in 11. člena te uredbe in javnega poziva. Izpolnjevanje relevantnih pogojev prijavitelj potrdi z izjavo, v kateri pod kazensko in materialno odgovornostjo jamči, da izpolnjuje zadevne pogoje.

**10. člen**

**(energija iz toplotnih črpalk)**

Toplotne črpalke, s katerimi se proizvaja toplota iz obnovljivih virov energije, so skladne s pravilnikom, ki ureja način izračuna bruto končne porabe energije iz obnovljivih virov.

**11. člen**

**(nepovzročanje bistvene škode za okolje)**

Izvedba projektov v nove proizvodne naprave za rabo OVE, za katere se prejme pomoč, ne sme povzročiti bistvene škode za okolje, skladno z Uredbo (EU) 2020/852 Evropskega parlamenta in Sveta z dne 18. junija 2020 o vzpostavitvi okvira za spodbujanje trajnostnih naložb ter spremembi Uredbe (EU) 2019/2088 (UL L št. 198 z dne 22. 6. 2020, str. 13).

**IV. POSTOPEK DODELJEVANJA POMOČI**

**12. člen**

**(postopek)**

Postopek dodeljevanja pomoči izvede center za podpore ter obsega objavo javnega poziva, pregled vlog prijaviteljev za dodelitev pomoči in odločanje o pomoči.

**13. člen**

**(imenovanje in pristojnosti komisije)**

(1) Postopek dodeljevanja pomoči vodi komisija, ki jo s sklepom imenuje zakoniti zastopnik družbe, ki izvaja dejavnost centra za podpore.

(2) Komisija pripravi in potrdi vsebino javnega poziva.

**14. člen**

**(javni poziv)**

(1) Center za podpore objavi javni poziv na svojem spletnem mestu in v Uradnem listu Republike Slovenije.

(2) Obvezne sestavine javnega poziva so:

* pravna podlaga za izvedbo javnega poziva;
* predmet javnega poziva;
* pogoji za prijavo na javni poziv;
* skupna višina predvidenih sredstev za dodelitev pomoči;
* največja višina pomoči, izražena v EUR/kW inštalirane moči za posamezne tehnologije in vrste proizvodnih naprav ter v EUR/kW ali v EUR/kWh inštalirane moči ali kapacitete hranilnika energije;
* način in rok za predložitev vlog;
* postopek, način in pogoji za dodelitev pomoči;
* skrajni rok za dokončanje projekta in začetek obratovanja nove proizvodne naprave ter rok za predložitev dokazil za izplačilo pomoči in
* kontaktni podatki za pošiljanje informacij o javnem pozivu.

**15. člen**

**(vsebina vloge za prijavo projekta)**

(1) Prijavitelj na podlagi objavljenega javnega poziva vloži vlogo za prijavo projekta za dodelitev pomoči elektronsko prek spletne aplikacije centra za podpore. Vloga za prijavo projekta se lahko vloži zgolj za eno proizvodno napravo.

(2) Prijavitelj v vlogi v skladu z zahtevami iz javnega poziva navede ali predloži:

* osnovne podatke o vrsti, velikosti in lokaciji proizvodne naprave;
* načrtovano letno količino proizvedene energije iz OVE;
* oceno skupnih stroškov;
* izjavo o izpolnjevanju pogojev iz 9. člena te uredbe;
* izjavo o opredelitvi velikosti podjetja;
* izjavo o povezanih podjetjih v smislu tretjega odstavka 3. člena Priloge I k Uredbi 651/2014/EU;
* soglasje za priključitev proizvodne naprave na omrežje, če je to potrebno;
* izjavo, s katero pod kazensko in materialno odgovornostjo jamči za resničnost podatkov.

**16. člen**

**(pregled vlog)**

(1) Komisija pregleda vloge glede na čas oddaje vlog, pri čemer ugotavlja, ali so popolne in ali so izpolnjeni pogoji iz javnega poziva, in pripravi seznam potrjenih projektov za dodelitev pomoči.

(2) Pomoč se dodeljuje do razdelitve razpoložljivih sredstev v okviru posameznega javnega poziva. Razpoložljiva sredstva so lahko omejena po posameznih tehnologijah proizvodnih naprav.

**17. člen**

**(odločanje o dodelitvi pomoči)**

(1) Center za podpore odloči o dodelitvi pomoči z odločbo.

(2) Obvezne sestavine odločbe o dodelitvi so:

* opis proizvodne naprave;
* najvišja višina dodeljene pomoči v EUR ali v EUR/kW za proizvodno napravo in v EUR/kW ali EUR/kWh za hranilnik energije;
* najvišja intenzivnost pomoči;
* rok, do katerega mora proizvodna naprava začeti obratovati;
* rok za predložitev dokazil za izplačilo pomoči;
* posledice, če proizvodna naprava v predpisanem roku ne začne obratovati;
* izpolnjevanje trajnostnih pogojev in veljavnost deklaracije za proizvodno napravo ali pogodbe o uporabi sistema ali drugega dokumenta, ki izkazuje obratovanje naprave;
* morebitne spremembe zaradi spremenjenih okoliščin in
* sankcije v primeru neizpolnjevanja obveznosti upravičenca.

**18. člen**

**(spremenjene okoliščine)**

(1) Če med izvajanjem projekta nastopijo spremenjene okoliščine, ki vplivajo na odločitev o dodelitvi pomoči, mora upravičenec center za podpore seznaniti z vsemi dejstvi, podatki in okoliščinami, ki so mu znani ali bi mu morali biti znani in bi lahko vplivali na odločitev centra za podpore o izplačilu pomoči.

(2) Center za podpore:

* odpravi ali razveljavi odločbo o dodelitvi, če upravičenec zaradi spremenjenih okoliščin ni upravičen do pomoči ali ne predloži dokazila za izplačilo pomoči v roku, ki ga določi center za podpore;
* spremeni odločbo o dodelitvi, če je upravičenec zaradi spremenjenih okoliščin upravičen do drugačne višine pomoči ali če po izdaji odločbe nastanejo okoliščine, ki vplivajo na pogoje in podatke, določene v odločbi o dodelitvi, vendar višina pomoči ne more biti večja od navedene v odločbi o dodelitvi.

(3) Če je upravičenec zaradi spremenjenih okoliščin prejel pomoč, do katere ni upravičen, je to dolžan vrniti. Upravičenec lahko zaprosi za obročno vračilo neupravičeno prejetih sredstev, pri čemer rok za vračilo sredstev ne sme biti daljši od enega leta od izdaje sklepa. Višina in zapadlost posameznih obrokov se opredelita v sklepu. Za neupravičeno prejeta sredstva se od dneva izplačila pomoči obračunajo zakonske zamudne obresti.

**19. člen**

**(izplačilo pomoči)**

(1) Po začetku obratovanja proizvodne naprave in v roku, določenem v odločbi, upravičenec centru za podpore elektronsko prek spletne aplikacije vloži zahtevo za izplačilo pomoči in predloži naslednja dokazila:

* deklaracijo za proizvodno napravo, če se ta pridobi po uredbi, ki ureja izdajo deklaracij;
* izpis iz registra osnovnih sredstev za proizvodno napravo ali kartico osnovnega sredstva, ki izkazuje skupne stroške projekta;
* pravnomočno gradbeno dovoljenje ali izjavo vodje projektiranja, da za projekt v skladu s predpisi, ki urejajo graditev objektov, gradbeno dovoljenje ni potrebno;
* pravnomočno uporabno dovoljenje ali izjavo vodje projektiranja, da za projekt v skladu s predpisi, ki urejajo graditev objektov, uporabno dovoljenje ni potrebno;
* kulturnovarstveno soglasje, če je v skladu s predpisi s področja varstva kulturne dediščine to potrebno;
* soglasje za priključitev proizvodne naprave na omrežje, če je bilo zaradi odstopanja inštalirane moči pridobljeno novo soglasje za priključitev in se razlikuje od soglasja, predloženega v vlogi;
* pogodbo o uporabi sistema ali drug dokument, iz katerega je razvidno, da je bila naprava priklopljena na omrežje ali dana v uporabo;
* dokazilo o ustanovljeni skupnosti OVE, če je proizvodna naprava v lasti skupnosti OVE;
* izjavo, s katero upravičenec pod kazensko in materialno odgovornostjo jamči za resničnost podatkov, in
* morebitna druga dokazila iz javnega poziva.

(2) Center za podpore pri sistemskem operaterju distribucijskega omrežja preveri pravilnost podatkov glede priklopa proizvodne naprave na omrežje in inštalirane moči.

(3) Če upravičenec predloži vsa zahtevana dokazila iz prvega odstavka tega člena, center za podpore izplača upravičencu pomoč. Višina izplačila pomoči se določi na podlagi dejansko vgrajene inštalirane moči proizvodne naprave (EUR/kW) in inštalirane moči ali kapacitete hranilnika energije (EUR/kW ali EUR/kWh), skupni znesek pomoči pa ne sme presegati zneska, določenega v odločbi o dodelitvi in intenzivnosti pomoči iz prvega odstavka 5. člena te uredbe. Inštalirana moč proizvodne naprave, za katero je bila izdana odločba o dodelitvi, ne sme odstopati za več kot 25 % inštalirane moči in mora biti v skladu z omejitvami inštalirane moči iz prvega odstavka 4. člena.

(4) Če proizvodna naprava ni dokončana in ne deluje v roku iz drugega odstavka 8. člena, se po prvih treh mesecih zamude za vsak mesec zamude višina dodeljene pomoči zniža za 5 %, po šestem mesecu pa se ta delež poveča na 10 % zneska za vsak mesec zamude, razen če je zamuda nastala zaradi dejavnikov, na katere upravičenec do pomoči ne more vplivati in jih ni bilo mogoče razumno predvideti, kar ne vključuje zamud pri pridobivanju dovoljenj za projekt.

(5) Če je iz zahtevka razvidno, da izpis iz registra osnovnih sredstev ali kartica osnovnega sredstva, ki izkazuje skupne stroške projekta, izkazuje manjšo vrednost skupnih stroškov na način, da pomoč preseže intenzivnost pomoči iz prvega odstavka 5. člena te uredbe, se pomoč zmanjša na raven iz prvega odstavka 5. člena te uredbe.

(6) Izplačilo pomoči se izvede v 30 dneh od dneva, ko upravičenec predloži vsa dokazila.

**V. POROČANJE IN SPREMLJANJE**

**20. člen**

**(vodenje dokumentacije javnega poziva)**

(1) Center za podpore vodi dokumentacijo javnega poziva, na podlagi katerega se dodeljujejo pomoči. Dokumentacija vsebuje podatke o imenu in sedežu upravičenca, proizvodni napravi, skupnih stroških projekta, višini pomoči, pogojih in izplačilih.

(2) Dokumentacija iz prejšnjega odstavka se hrani 10 let od zadnje dodelitve pomoči.

**21. člen**

**(poročanje)**

(1) Center za podpore informacije o dodelitvah pomoči javno objavi na svojem spletnem mestu.

(2) Center za podpore poroča ministrstvu, pristojnemu za finance, v skladu s predpisi, ki urejajo spremljanje in predložitev podatkov ter poročanje o dodeljenih pomočeh.

(3) Če center za podpore kadarkoli med postopkom ali po končanem projektu ugotovi, da upravičenec ni dal pravih podatkov, ali je dal zavajajočo izjavo, ali so bila sredstva pomoči uporabljena nenamensko, ali se ugotovijo druge kršitve predpisov, izterja celoten znesek pomoči z zakonskimi zamudnimi obrestmi od dneva izplačila pomoči.

**VI. NADZOR**

**22. člen**

**(nadzor)**

Nadzor nad izvajanjem te uredbe opravlja inšpekcija, pristojna za energijo.

**VII. PREHODNA IN KONČNA DOLOČBA**

**23. člen**

**(rok za dodelitev pomoči)**

Pomoč iz 3. člena te uredbe se lahko dodeli najpozneje do 31. decembra 2025.

**24. člen**

**(začetek veljavnosti)**

Ta uredba začne veljati naslednji dan po objavi v Uradnem listu Republike Slovenije.

Št. xxx

Ljubljana, xx. xx 2023

EVA 2022-2570-0052

Vlada Republike Slovenije

dr. Robert Golob,
predsednik

**OBRAZLOŽITVE ČLENOV:**

**K 1. členu**

Ta člen določa vsebino uredbe skladno s 6. členom Zakona o nujnem posredovanju za obravnavo visokih cen energije, ki predstavlja zakonsko podlago za dodeljevanje državnih pomoči po začasnem okviru, in sicer finančne pomoči za pospeševanje uvajanja energije iz obnovljivih virov in njenega shranjevanja, način dodeljevanja nepovratnih sredstev, tehnične specifikacije, pogoje za njihovo dodelitev in vrste dokazil za njihovo izkazovanje, upravičence do finančnih pomoči, intenzivnost in vrsto pomoči, poročanje ter spremljanje izvajanja ukrepa. Ta uredba je izvedbeni akt 6. člena Zakona o nujnem posredovanju za obravnavo visokih cen energije, v povezavi s Sporočilom Komisije Začasni okvir za krizne razmere in prehod za ukrepe državne pomoči v podporo gospodarstvu po agresiji Rusije proti Ukrajini 2023/C 101/03 (UL C št. 101 z dne 17. 3. 2023, str. 3-46).

**K 2. členu**

Člen določa, da imajo izrazi v tej uredbi enak pomen, kot izrazi opredeljeni v predpisih s področja spodbujanja rabe obnovljivih virov energije.

**K 3. členu**

Ta člen opredeljuje pomoči kot državne pomoči, ki se dodelijo v obliki neposrednih nepovratnih sredstev.

**K 4. členu**

Do pomoči so upravičene investicije v nove proizvodne naprave glede na inštalirano moč in za različne tehnologije za proizvodnjo električne energije iz obnovljivih virov, shranjevanje električne energije in toplote ter proizvodnjo toplote iz obnovljivih virov energije. V členu je za proizvodne naprave opredeljen okvir glede možnih inštaliranih moči, ki je pri določenih tehnologijah opredeljen glede na velikost podjetij ali skupnosti OVE. V okviru določenih projektov je lahko vključeno tudi shranjevanje električne ali toplotne energije, pri čemer se podrobnejše tehnične zahteve glede PN OVE in z njimi povezanega shranjevanja električne ali toplotne energije opredelijo v javnem pozivu.

**K 5. členu**

Skladno z začasnim okvirom je intenzivnost državnih pomoči omejena glede na skupne stroške projekta in glede na višino dodeljene pomoči posameznemu podjetju na projekt, pri čemer se intenzivnost lahko poveča za pomoč dodeljeno malim podjetjem oziroma za pomoč dodeljeno srednjim podjetjem. Ta člen določa največjo intenzivnost državne pomoči, pri čemer se bo največja višina pomoči izražena v EUR/kW inštalirane moči proizvodne naprave in v EUR/kW inštalirane moči hranilnika ali v EUR/kWh kapacitete hranilnika energije na podlagi referenčnih skupnih stroškov projekta za posamezne tehnologije in vrste proizvodnih naprav in hranilnike energije, ter za skupnostne proizvodne naprave in za proizvodne naprave, za katere veljajo zahteve, ki so opredeljene v kulturnovarstvenih pogojih ali kulturnovarstvenem soglasju skladno s predpisi s področja varstva kulturne dediščine, določila v javnem pozivu.

**K 6. členu**

Upravičenci za dodelitev pomoči so vse pravne osebe, zadruge, fizične osebe, ki opravljajo pridobitno dejavnost ter samoupravna lokalna skupnost.

Ker je intenzivnost pomoči in omejitev inštalirane moči proizvodnih naprav opredeljena tudi glede na velikost podjetij, je v tem členu določena podlaga za ugotovitev velikosti podjetij, ki se določi skladno z 2. členom Priloge 1 Uredbe (EU) št. 651/2014 z dne 17. junija 2014 o razglasitvi nekaterih vrst pomoči za združljive z notranjim trgom pri uporabi členov 107 in 108 Pogodbe Besedilo velja za EGP. Kategorijo mikro, malih in srednjih podjetij sestavljajo podjetja, ki imajo manj kot 250 zaposlenih ter letni promet, ki ne presega 50 milijonov EUR in/ali letno bilančno vsoto, ki ne presega 43 milijonov EUR. Malo podjetje se opredeljuje kot tisto, ki ima manj kot 50 zaposlenih in ima letni promet in/ali letno bilančno vsoto, ki ne presega 10 milijonov EUR. Mikro podjetje se opredeljuje kot tisto, ki ima manj kot 10 zaposlenih in ima letni promet in/ali letno bilančno vsoto, ki ne presega 2 milijonov EUR.

**K 7. členu**

Člen določa upravičenost skupnih stroškov projekta, ki so upravičeni le v okviru upravičenega namena v okviru projekta za novo proizvodno napravo. Prav tako se pomoči ne dodeli za nakup rabljenih, obnovljenih, pilotnih in prototipnih proizvodnih naprav. Skupni stroški so lahko upravičeni zgolj pod opredeljenimi pogoji, predvsem pa morajo biti s projektom neposredno povezani in morajo dejansko nastati in biti plačani v obdobju upravičenosti.

**K 8. členu**

Začetek obdobja upravičenosti stroškov za projekte je skladno z začasnim okvirom opredeljeno že od 9. marca 2023, pri čemer projekti ne smejo biti zaključeni do uveljavitve te uredbe, po odločitvi o dodelitvi pomoči pa morajo proizvodne naprave biti dokončane in morajo začeti obratovati v roku 30 mesecev.

**K 9. členu**

Ta člen opredeljuje pogoje, ki se morajo upoštevati in se bodo določili v postopku javnega poziva in dodatne pogoje v zvezi s trajnostnim izkoriščanje OVE, ki bodo morali biti izpolnjeni med vgradnjo in po priključitvi proizvodnih naprav. Izpolnjevanje relevantnih pogojev bo prijavitelj potrdil z izjavo, kjer jamči pod kazensko in materialno odgovornostjo.

**K 10. členu**

Člen opredeljuje trajnostne pogoje za toplotne črpalke, ki morajo biti skladne s Prilogo VII k Direktivi (EU) 2018/2001 Evropskega parlamenta in Sveta z dne 11. decembra 2018 o spodbujanju uporabe energije iz obnovljivih virov (UL L 328, 21.12.2018, str. 82) in predpisom, s katerim je bila predmetna priloga direktive prenesena v nacionalno zakonodajo, tj. Pravilnik o načinu izračuna bruto končne porabe energije iz obnovljivih virov (Uradni list RS, št. 52/22, 119/22 in 4/23).

**K 11. členu**

Člen opredeljuje, da pri izvedbi projektov ne sme priti do bistvene škode za okolje skladno z Uredbo (EU) 2020/852 Evropskega parlamenta in Sveta z dne 18. junija 2020 o vzpostavitvi okvira za spodbujanje trajnostnih naložb ter spremembi Uredbe (EU) 2019/2088.

**K 12. členu**

Za dodelitev pomoči center za podpore izvede postopek dodeljevanja pomoči, ki obsega določene faze, natančneje opredeljene v naslednjih členih.

**K 13. členu**

Postopek dodeljevanja pomoči se začne z imenovanjem strokovne komisije, ki pripravi in potrdi vsebino javnega poziva, pri čemer mora upoštevati pogoje za potrjevanje vlog. Komisijo imenuje zakoniti zastopnik družbe, ki izvaja dejavnost centra za podpore.

**K 14. členu**

Ta člen določa način objave in obvezne sestavine javnega poziva. V pozivu se poleg ostalih obveznih sestavin opredeli tudi največja višina pomoči izražena v EUR/kW inštalirane moči za posamezne tehnologije in vrste proizvodnih naprav ter v EUR/kW ali v EUR/kWh inštalirane moči ali kapacitete hranilnika energije, skrajni rok za dokončanje in začetek obratovanja nove proizvodne naprave, ter rok za posredovanje dokazil za izplačilo pomoči.

**K 15. členu**

Vloga za prijavo projekta za dodelitev pomoči se vloži preko spletne aplikacije. Skladno z zahtevami javnega poziva mora prijavitelj v vlogi navesti osnovne podatke o vrsti, velikosti in lokaciji proizvodne naprave, načrtovano letno količino proizvedene energije, oceno skupnih stroškov projekta in predložiti dokazila o izpolnjevanju pogojev. Obvezna sestavina vloge je tudi pridobljeno soglasje za priključitev proizvodne naprave na električno omrežje, v kolikor je to potrebno. Prijavitelj lahko vlogo za prijavo projekta vloži zgolj za eno proizvodno napravo. Če ima prijavitelj več projektov oziroma načrtuje investicije v več proizvodnih naprav, se za vsako proizvodno napravo vloži ločena vloga.

**K 16. členu**

Po oddaji vloge se glede na čas oddaje vloge izvede pregled popolnih vlog in preveri se izpolnjevanje pogojev. Projekte za dodelitev pomoči se pregleduje na podlagi vrstnega reda prejetih vlog in do porazdelitve razpoložljivih sredstev, ki so lahko omejena po posameznih tehnologijah proizvodnih naprav.

**K 17. členu**

O dodelitvi pomoči center za podpore odloči z odločbo. Rok za dodelitev pomoči z odločbo je določen skladno z začasnim okvirom in je opredeljen v prehodni določbi. Člen določa tudi obvezne sestavine odločbe o dodelitvi pomoči, in sicer največjo višino dodeljene pomoči v EUR in v EUR/kW za proizvodno napravo in v EUR/kW ali EUR/kWh za hranilnik energije, in med drugim tudi rok za začetek obratovanja proizvodne naprave in posledice, če v predpisanem roku naprava ne prične obratovati. V odločbi je treba opredeliti tudi obveznosti upravičenca glede doseganja trajnostnih pogojev, veljavnosti deklaracije ali pogodbe o uporabi sistema oziroma izkazovanja obratovanja naprave ter posledice v primeru neizpolnjevanja obveznosti.

**K 18. členu**

Po izboru projektov se preide v fazo izvajanja projektov. V tej fazi lahko pride do spremenjenih okoliščin in upravičenec ni več upravičen do pomoči ali je upravičen do drugačne višine pomoči. V teh primerih mora upravičenec center za podpore seznaniti z vsemi dejstvi, podatki in okoliščinami, ki so mu znani ali bi mu morali biti znani in ki bi lahko vplivali na odločitev centra za podpore o izplačilu pomoči. Odločba o dodelitvi se lahko odpravi, razveljavi ali spremeni. V kolikor je upravičenec prejel pomoč, do katere ni upravičen, je to dolžan vrniti, pri čemer lahko zaprosi za obročno vračilo neupravičeno prejetih sredstev.

**K 19. členu**

Po izvedbi projekta in začetku obratovanja proizvodne naprave upravičenec preko spletne aplikacije zahteva izplačilo pomoči in predloži dokazila o uspešni izvedbi in obratovanju proizvodne naprave. V členu so opredeljena zahtevana dokazila, ki izkazujejo da je proizvodna naprava uspešno začela obratovati in druga relevantna dokazila, ki so potrebna za izkazovanje vrednosti projekta in drugih pogojev, ki vplivajo na višino dodeljene pomoči kot so npr. skupnosti OVE, kulturnovarstveni pogoji ali soglasje itn.. Upravičencu se pomoč izplača, če predloži vsa zahtevana dokazila iz javnega poziva. Višina izplačila pomoči se določi na podlagi dejansko vgrajene inštalirane moči proizvodne naprave (EUR/kW) in inštalirane moči ali kapacitete hranilnika energije (EUR/kW ali EUR/kWh), skupni znesek pomoči pa ne sme presegati zneska, določenega v odločbi o dodelitvi in največje dovoljene intenzivnosti pomoči. Inštalirana moč proizvodne naprave, za katero je bila izdana odločba o dodelitvi, ne sme odstopati za več kot 25 % inštalirane moči in mora biti v skladu z določenimi omejitvami inštalirane moči proizvodnih naprav.

V členu so opredeljene tudi posledice, če proizvodna naprava ni dokončana v roku. Po prvih treh mesecih zamude za vsak mesec zamude višina dodeljene pomoči zniža za 5 %, po šestem mesecu pa se ta delež poveča na 10 % zneska za vsak mesec zamude, razen če je do zamude prišlo zaradi dejavnikov, na katere upravičenec do pomoči ne more vplivati in jih ni bilo mogoče razumno predvideti, kar ne vključuje zamud pri pridobivanju dovoljenj za projekt. V kolikor izpis iz registra osnovnih sredstev za proizvodno napravo izkazuje manjšo vrednost skupnih stroškov projekta na način, da pomoč preseže intenzivnost državnih pomoči, se tudi zniža na določeno raven.

**K 20. členu**

Ta člen opredeljuje vodenje dokumentacije javnega poziva, ki obsega podatke o upravičencih, proizvodnih napravah, skupnih stroških projekta, višini pomoči, pogojih in izplačilih. Dokumentacijo javnega poziva je potrebno hraniti 10 let od zadnje dodelitve pomoči.

**K 21. členu**

Člen določa obveznosti nosilca javnega poziva centra za podpore, ki informacije o dodelitvah pomoči objavlja na spletni strani in o tem poroča tudi ministrstvu, pristojnemu za finance.

V členu so opredeljene tudi posledice, če se ugotovi, da upravičenec ni podal pravih podatkov oziroma je dal zavajajočo izjavo oziroma obstajajo drugi razlogi za izterjavo zneska pomoči.

**K 22. členu**

Člen določa pristojni organ, ki izvaja nadzor.

**K 23. členu**

Člen določa rok za dodeljevanje pomoči skladno z začasnim okvirom vse do 31.12.2025.

**K 24. členu**

Člen določa začetek veljavnosti in uporabe uredbe. Po začetku veljavnosti se uredba lahko začne uporabljati z dnem izdaje pozitivne odločitve Evropske komisije o združljivosti pomoči z notranjim trgom Evropske unije.